Seisin vaikides ukse  taga ning kuulasin mis korteris toimub. Pidu oli hoo sisse saanud juba ammu. Seda oli häältest kuulda. Praegu ei olnud hea mõte nende silma alla sattuda. Avasin vaikselt ükse ning hiilisin tuppa nii, et keegi mind ei näeks. Olin selles meister. Kiiruga vahetasin riided ning püüdsin kööki minna, et midagi süüa leida, kuid seal oli koguaeg keegi. Lõpuks võtsin julguse kokku ja hiilisin ikkagi vaikselt külmkapini ja leidsin sealt grillkanakoiva ning viinerid. Keegi oli apelsine ostnud. Võtsin endaga leitud  asjad kaasa ning läksin oma tuppa tagasi. Keegi ei pööranud mulle mingit tähelepanu. Märkamatuks jäämine oli üks minu oskustest.